ഹുറ ക്രെപിറ്റൻസ്

യൂഫോർബിയേസി കുടുംബത്തിലെ ഒരു നിത്യഹരിത വൃക്ഷമാണ് **ഹുറ ക്രെപിറ്റൻസ്**'. സാൻഡ്‌ബോക്‌സ് ട്രീ,  പോസംവുഡ്, മങ്കി നോ-ക്ലൈംബ്,  ജാബില്ലോ എന്നീ പൊതുനാമങ്ങളിൽ അറിയപ്പെടുന്ന ഹുറ ക്രെപിറ്റൻസ്, ആമസോൺ മഴക്കാടുകൾ ഉൾപ്പെടെയുള്ള വടക്കൻ, തെക്കേ അമേരിക്കയിലെ ഉഷ്ണമേഖലാ പ്രദേശങ്ങളിൽ സുലഭമായി കാണപ്പെടുന്നു. ടാൻസാനിയയുടെ ചില ഭാഗങ്ങളിലും കാണപ്പെടുന്ന ഹുറ ക്രെപിറ്റൻസ് ഒരു അധിനിവേശ സസ്യയിനമായി അവിടെ കണക്കാക്കപ്പെടുന്നു. ഇതിന്റെ ഫലം പഴുക്കുമ്പോൾ പൊട്ടിത്തെറിക്കുന്നതിനാൽ, ഇതിന് "ഡൈനാമൈറ്റ് ട്രീ" എന്ന വിളിപ്പേരും ലഭിച്ചിട്ടുണ്ട്.

## വിവരണം
സാൻഡ്‌ബോക്‌സ് മരത്തിന് 60 മീറ്റർ (200 അടി) ഉയരത്തിലും,  നിലത്തുനിന്ന്  13.2 മീറ്റർ (43 അടി) വരെ ചുറ്റളവിൽ 1.8 മീറ്റർ (6 അടി) ഉയരത്തിലും വളരാൻ കഴിയും. അതിന്റെ വലിയ അണ്ഡാകാര ഇലകൾ 60 സെ.മീ (2 അടി) വീതിയിൽ വളരുന്നു. മരങ്ങൾ ചുവന്ന, ഇതളുകളില്ലാത്ത പൂക്കളുള്ള, ഏകജാതി സസ്യങ്ങളാണ്. ആൺപൂക്കൾ നീളമുള്ള കതിരുകളിൽ വളരുന്നു. പെൺപൂക്കൾ ഇലകളുടെ കക്ഷങ്ങളിൽ ഒറ്റയ്ക്ക് വളരുന്നു. വിഷ സ്രവം സ്രവിക്കുന്ന നീളമുള്ള, മൂർച്ചയുള്ള കതിരുകളാൽ തായ്ത്തടി മൂടപ്പെട്ടിരിക്കുന്നു. പഴങ്ങൾ വലുതും മത്തങ്ങാ ആകൃതിയിലുള്ളതുമായ കാപ്സ്യൂളുകളാണ്. 16 കാർപെലുകൾ 3–5 സെ.മീ (1–2 ഇഞ്ച്) നീളത്തിലും, 5–8 സെ.മീ (2–3 ഇഞ്ച്) വ്യാസത്തിലും, റേഡിയലായി ക്രമീകരിച്ചിരിക്കുന്നു. അതിന്റെ വിത്തുകൾ പരന്നതും ഏകദേശം 2 സെ.മീ (3⁄4 ഇഞ്ച്) വ്യാസമുള്ളതുമാണ്. പാകമാകുമ്പോൾ കാപ്സ്യൂളുകൾ പൊട്ടിത്തെറിക്കുകയും വിവിധ ഭാഗങ്ങളായി പിളരുകയും 70 മീ/സെ (250 കി.മീ/മണിക്കൂർ; 160 മൈൽ) വേഗതയിൽ വിത്തുകൾ പൊട്ടിത്തെറിക്കുകയും ചെയ്യുന്നു. പഴുത്ത കാപ്സ്യൂളുകളിലുള്ള വിത്തുകൾ 100 മീറ്റർ (330 അടി) വരെ പൊട്ടിത്തെറിക്കുമെന്ന് ഒരു സ്രോതസ്സ് പറയുന്നു .മറ്റൊരു സ്രോതസ്സ് പറയുന്നത് വിത്തുകൾ ഒരു മരത്തിൽ നിന്ന് സാധാരണയായി 30 മീറ്റർ (100 അടി) വരെ അല്ലെങ്കിൽ 45 മീറ്റർ (150 അടി) വരെ എറിയപ്പെടുന്നു എന്നാണ്. പൊട്ടിത്തെറിക്കുന്ന പഴത്തിന്റെ അതിവേഗ വീഡിയോ വിശകലനത്തിൽ, സാൻഡ്‌ബോക്‌സ് വിത്തുകൾ ടോപ്‌സ്പിന്നിന് വിപരീതമായി ബാക്ക്‌സ്പിൻ ഉപയോഗിച്ച് പറക്കുന്നുവെന്ന് കണ്ടെത്തി. ഇത് മുമ്പ് തന്നെ അനുമാനിക്കപ്പെട്ടിട്ടുണ്ട്.വിത്തുകൾ പൊട്ടിതെറിക്കുമ്പോൾ അവയുടെ ഡ്രാഗ് ഫോഴ്സ് കുറയ്ക്കുന്നതിന് വിത്തുകളുടെ ബാക്ക്‌സ്പിൻ സഹായിക്കുന്നു.

## ഉപയോഗങ്ങൾ

ഇതിന്റെ തടി ഭാരം കുറഞ്ഞതിനാൽ തദ്ദേശീയർ തോണികൾ നിർമ്മിക്കാൻ ഉപയോഗിക്കുന്നു. മത്സ്യത്തൊഴിലാളികൾ ഈ മരത്തിൽ നിന്നുള്ള പാൽ പോലെയുള്ള, ക്ഷാര സ്രവം മത്സ്യങ്ങളെ വിഷലിപ്തമാക്കാൻ ഉപയോഗിച്ചിരുന്നതായി പറയപ്പെടുന്നു. കരീബുകൾ ഇതിന്റെ സ്രവത്തിൽ നിന്ന് വിഷമയമായ അമ്പുകൾ ഉണ്ടാക്കി.ഈ മരം  "ഹുറ" എന്ന പേരിൽ ഫർണിച്ചറുകൾക്കായി ഉപയോഗിക്കുന്നു. മിക്ക എഴുത്ത് പേനകളും നനഞ്ഞ മഷിയിൽ സൂക്ഷിച്ചിരുന്ന ഒരു കാലത്ത്, മരങ്ങളുടെ പഴുക്കാത്ത വിത്ത് കാപ്സ്യൂളുകൾ പകുതിയായി വെട്ടി മഷി ഉണക്കാൻ ഉപയോഗിക്കുന്നതിനായി മണൽ സൂക്ഷിക്കാൻ ഉപയോഗിക്കുന്ന അലങ്കാര പെട്ടികൾ (പൗൺസ് പോട്ടുകൾ എന്നും വിളിക്കുന്നു) ഉണ്ടാക്കിയിരുന്നു. അതിനാൽ ഇതിന് "സാൻഡ്ബോക്സ് ട്രീ" എന്ന പേര് ലഭിക്കുകയുണ്ടായി.

## ചിത്രശാല

File:Honolulu-GraceCooke-sandboxtree-full.JPG|Large sandbox tree in Honolulu
File:Hura crepitans Vietnam.jpg|*Hura crepitans* in Vietnam
File:Hura crepitans 03.jpg|*Hura crepitans* in Saint John, U.S. Virgin Islands
File:Honolulu-sandboxtree-trunk.JPG|Spiny trunk of *Hura crepitans*
File:Hura crepitans in Guanacaste, Costa Rica.JPG|Leaf of *Hura crepitans*
File:Hura_crepitans_seed1.jpg|*Hura crepitans* fruit carpel
File:Hura_crepitans_seed2.jpg|*Hura crepitans* fruit carpel, opposite side


## അവലംബങ്ങൾ

## പുറത്തേക്കുള്ള കണ്ണികൾ

* Center for Wood Anatomy Research, details about the wood of the Sandbox tree
* University of São Paulo: ''Hura crepitans'' photos
* www.maya-ethnobotany.org seedpod explosion video

വർഗ്ഗം:തെക്കേ അമേരിക്കയിലെ സസ്യജാലം